मैथिली गीतक अलाबा, रजनी पल्लवी गजल आओर सेमी-क्लासिकल संगीत मे रूचि रखैत छथि । हुनकर बहुतो गजल इंटरनेट पर उपलब्ध अछि । अपन एहि परियोजनाक तहत ओ ग़ालिबक ओहन गजल जे एखन तक नहि गायल गेलैक अछि, गाबि इनटरनेट पर दय रहल छथि । ई सभ परियोजना आर्थिक लाभ लेल नहि, मात्र आत्म सन्तुष्टिक लेल छैक । अर्थोपार्जनक लेल बंगलौर स्थित अपन संगीतशाला मे बच्चा सभ क' संगीतक शिक्षा दैत छथि ।
 रजनी पल्लवी अपन प्रसंशक सभ सं यैह अपील करैत छथि जे अपन प्राचीन धरोहर क' अक्षुण रखबाक लेल ओ अपन योगदान देथि । नीक कला आ कलाकार क' प्रोत्साहित करथि । नीक संगीत, रचना आ मिथिला पेंटिंग क' प्रसंशा करथि आ सभ तरहक Social Media क' प्रयोग क' ओकरा प्रसारित करथि साथे फूहर गीत आ अशुद्ध भाषाक प्रयोग क' तीब्र आलोचना करथि । जय मैथिली, जय मिथिला . 